Siin näete ainulaadset Pārdaugava arhitektuuri, mida võib märgata juba lennujaamast kesklinna poole mööda Kalnciema tänavat sõites. Tänava mõlemal poolel avaneb vaade 19. sajandi puumajadele ja sellist puitehitiste klassitsismi ansamblit ei ole mujal Euroopas. Kahekorruselised ja ühekorruselised puidust majad, mis on kaunistatud peente detailidega, ainuüksi Kalnciema tänaval on 23 sellist puitehitist, mis õnneliku kokkusattumuse tõttu on veel säilinud, erinevalt ülejäänud Euroopast, kus suuremas osas linnades lammutati puithoonete rajoonid juba 1970. aastatel, tehes kohta moodsamatele, kuid isikupäratutele betoonist, klaasist ja terasest hoonetele.
Kalnciema puithoonete ansambel on ainult osa Pārdaugava ebatavalisest sarmist. Kogu see Riia linnaosa on täis väikesi, sillutatud ja isegi lihtsalt liivast tänavaid ja puithooneid. Ja pea iga hoone juures jääb hing kinni, kui imestate, et midagi sellist on veel alles jäänud 21. sajandi metropolis!
Pārdaugava puidust hoonestuse ajalugu algas Āgenskalnsi külast, mis Daugava vasakul kaldal hakkas arenema 17. sajandil. Āgenskalns oli tüüpiline Riia eeslinn puitehitistega, mille sõja korral võis maha põletada, raskendades selliselt vaenlase edasiliikumist hästi kindlustatud linna müüride suunas. Ja kaks korda on Āgenskalns ka hävinud, esmalt Põhjasõja ajal, seejärel 1812. aastal, kui Napoleoni väed lähenesid Riiale ja strateegilistel eesmärkidel põletati maha kõik Riia eeslinnad. Napoleon siiski Riiat ei rünnanud ja Āgenskalns tõusis taas ellu. Sellest osa saab nautida ka tänapäeval, sest näiteks Nometņu, Slokas, Eduarda Smilģa ja Talsi tänavate vahel on endiselt täies ulatuses säilinud Pārdaugava vanimad, 18. ja 19. sajandi ehitised kogu selle aja tänavavõrguga. See ebatavaline koht on Pārdaugava puidust arhitektuuri pärl, mille avastamine annab meeldejääva esteetilise naudingu.
Pārdaugava puidust arhitektuuri tähelepanuväärsemad objektid on kindlasti hoonete ansambel Kalnciema tänav 37. Huvitav, et isegi 19. sajandi keskel olid seal veel liivaluited ja männimets, kuid paar aastat hiljem ehitati need puidust hooned, mis on hiljuti läbinud põhjaliku renoveerimise ja nüüd on neis sisustatud erinevad kontorid ja stuudiod, toimivad huvitavad töötoad ja loovtöötoad, kus külastajad saavad ise oma kätega kaasa lüüa kingituste valmistamisel. Seal on ka üks populaarsemaid kodukokkadest, atraktiivne TV show-mees MārtiņšSirmais avanud hubase restorani Māja.
Linnakülaliste tähelepanu köidab kindlasti Kalnciema tänav 28/30. See on Hartmanni mõisahoone, mille ansamblisse kuulub ühekorruseline elamu mansardkatusega ja mantelkorstnaga. Huvitav on ka maja Daugavgrīvase tänav 7, samuti üsna vanad puithooned Hermaņa, E. Smiļģa, Amālijasi, Dobelesi, Medusi ja Nometnesi tänaval. Kalnciema tänavale saab sõita 22. ja 53. bussiga, sõites Melnsila iela peatuseni, samas Āgenskalna puitehitiste võlu saab nautida, kui sõita 4. liini trammiga peatuseni Eduarda Smiļģa iela.